open-index/open-wikipedia-markdown huggingface dataset:
ShowView

**ShowView** er et system for å programmere videoopptakere. Systemet er utviklet av selskapet Gemstar og fungerer ved at en kode på to til sju siffer tastes inn på videospilleren. Koden inneholder informasjon om når et program starter og slutter.

## Historie
ShowView ble opprinnelig utviklet før det var vanlig at videospillere hadde mulighet for å stille inn opptakstider ved hjelp av tv-skjermen. Innstillingene ble da gjort ved hjelp av en liten LCD-skjerm, og var på denne måten noe komplisert. ShowView fungerer ved at det oppgis en kode til hvert program i programoversikter. Ved å taste inn denne koden, kan videospilleren selv stille inn tid, dato og kanal. ShowView-koder ble tidligere oppgitt i flere norske aviser, men har med moderne VHS- og DVD-opptakere blitt noe overflødig, da disse har enkelt oppsett ved hjelp av en oversikt på tv-skjermen.

## Andre opptakskodesystemer
Kodesystemer som ShowView, finnes i forskjellige varianter i andre deler av verden, for eksempel **VCR Plus+** i USA og Canada, **G-Code** i Japan, Kina og Australia og **VideoPlus+** på De britiske øyer. ShowView-navnet brukes først og fremst i Europa med unntak av De britiske øyer.

## Eksterne lenker
* VideoPlus+ & ShowView
Manuel González

**Manuel González** (født 18. juni 1833 i Matamoros i Mexico, død 10. april 1893) var en meksikansk offiser og politiker. Han var president i Mexico fra den 1. desember 1880 til den 30. november 1884.

## Referanser
Tegea

**Tegea** (gresk: Τεγέα) var en bosetning i antikkens Hellas, og var også navnet på en kommune i Arkadia i periferien Peloponnes i Hellas fram til 1. januar 2011, da det ble en del av Tripoli kommune. Det består av et areal på 118 350 km2. Det ligger i nærheten av de moderne landsbyene Alea og Episkopi. Den legendariske grunnleggeren av Tegea var Tegeates, en sønn av Lykaon.

## Historie
Antikkens Tegea var et viktig religiøst senter i antikkens Hellas. Votivgaver av bronse fra de geometriske og araiske periodene har form av hester og hjorter. Der er også funnet seglsteiner og fibulaer. Tempelet brant i 391 f.Kr. og ble gjenoppbygd etter formgivning av Skopas av Paros med relieffer av jakten på det kalydonske villsvin i fronten. Det er foretatt flere arkeologiske utgravninger, blant annet av franske arkeologer tidlig i på 1900-tallet og en nordisk-amerikansk gruppe ledet av Det norske institutt i Athen i 1990-årene. Siden 2009 har det blitt gravd etter byens agora i nærheten av den moderne landsbyen Paleia Episkopi i regi av et gresk-norsk samarbeidsprosjekt.

I den arkaiske perioden bandt de ni landsbyene som lå under Tegea seg sammen og dannet en by. Tegea var nevnt i Homers liste over skip som en av byene som bidro med skip og menn til Trojakrigen.

Tegea slet mot det spartanske hegemoniet i Arkadia og ble til slutt erobret rundt 560 f.Kr. Historikeren Herodotos fortalt i sin *Historier* at spartanerne herjet heroon i byen og stjal levningene av helten Orestes. I 300-tallet f.Kr. sluttet Tegea seg til det akhaiske forbund og slet seg fri fra Sparta. Byen beholdt samfunnsfunksjonene under Romerriket. Den ble plyndret i 395 e.Kr. av gotere.

## Referanser


## Eksterne lenker
*Tegea, fotogalleri av arkeologiske steder og bibliografi.
*Tempelet til Athene Alea ved Tegea
Ingerid Vardund

**Ingerid Vardund** (1927–2006) var en norsk skuespillerinne som gjorde seg bemerket både på scene, film og TV. Hun huskes spesielt fra filmen *[[Jentespranget]]* (1973). Hun var ansatt ved Nationaltheatret i over 30 år.

## Biografi
Vardund scenedebuterte i 1947 på Chat Noir i revyen *Det vil helst gå bra*. Med humor, fantasi og temperament spilte hun i komedier som *Karusell* og *Geografi og kjærlighet* og musikaler som *[[South Pacific]]* og *[[Call me Madam]]*. Hun gjorde også klassiske roller fra Ibsen-stykker som Nora i *[[Et dukkehjem]]*, Fru Alving i *[[Gengangere]]*, Lona Hessel i *[[Samfundets støtter]]* og Madam Helseth i *[[Rosmersholm]].* I moderne dramatikk gjorde hun seg særlig bemerket som Honey i Edward Albees *[[Hvem er redd for Virginia Woolf?]]* og moren i Lars Noréns *[[Natten er dagens mor]]*. 

Hun filmdebuterte i *[[Andrine og Kjell]]* (1952) og gjorde seg spesielt bemerket filmen *[[Jentespranget]]* (1973). På TV huskes hun best fra komiserien *[[Hjemme hos oss]]* (1979–1980). Hun har også deltatt i radiohørespill og er i denne sammenheng mest kjent fra rollen som amatørdetektiv Julia Tinnberg i fem hørespillserier (1979–1994).  

Hun var ansatt ved Centralteateret fra 1949 til 1958 og ved Nationaltheatret fra 1958 til 1993. 

Hun mottok Aamot-statuetten i 1976 og Per Aabels ærespris i 1984.

I 1989 utgav hun selvbiografien *Alltid forelsket*.

## Privatliv
Vardund ble gift i 1950 med Carsten Byhring. Ekteskapet ble oppløst i 1959. Hun var gift flere ganger og hadde også et lengre forhold til konsertpianist Kjell Bækkelund.

## Filmografi (utvalg)
* 1955: *[[Hjem går vi ikke]]* (spillefilm) – kjæresten til eieren av et bilverksted
* 1959: *[[5 loddrett]]* (spillefilm) – kabaretsangeren Anita Daae
* 1960: *[[Venner (film)|Venner]]* (spillefilm) – journalisten Vera Ruud
* 1963: *[[Elskere]]* (spillefilm) – Ludvina
* 1973: *[[Jentespranget]]* (spillefilm) – Lina
* 1974: *[[Bortreist på ubestemt tid]]* (spillefilm) – Helen, Martins kone
* 1975: *[[Fru Inger til Østråt (film)|Fru Inger til Østråt]]* (spillefilm) – Fru Inger Ottisdatter Rømer
* 1979–1980: *[[Hjemme hos oss]]* (TV-serie) – Liv, moren
* 1993: *[[Liste over episoder i Mot i brøstet|Mot i brøstet]]* (TV-serie) – Lilly, Karls svigermor; én episode)
* 1995: *[[I de beste familier]]* (TV-serie) – Marie Wahring

## Referanser


## Eksterne lenker
* 
*
Det akhaiske forbund

**Det akhaiske forbund** var en konføderasjon av greske bystater i Akhaia, et territorium på den nordlige kysten av Peloponnes. En tidlig konføderasjon eksisterte i det 5. og gjennom det 4. århundre f.Kr.

Det akhaiske forbund ble reformert tidlig i det 3. århundre f.Kr. og ekspanderte snart utenfor sitt hjemland i Akhaia. Byen Skyon sluttet seg først til det, noe som gav det den første store lederen, Aratos av Sikyon. Forbundet ekspanderte snart til å kontrollere store deler av Peloponnes og svekket i betydelig grad det makedonske grepet på området, men det fikk snart vansker med det fornyede Sparta til Kleomenes III. Aratos ble tvunget til å be om hjelp fra den makedonske kong Antigonus Doson for å beseire Kleomenes, og Antiginus reetablerte den makedonske kontrollen over store deler av regionen.

Men etter at Aratos var død, klarte forbundet å trekke de fleste av fordelene med Makedonias nederlag for Roma i 197 f.Kr. Under lederskapet til Filopoemen klarte forbundet endelig å beseire Sparta og ta kontroll over hele Peloponnes.

Forbundets dominans skulle derimot ikke vare lenge. Under den tredje makedonerkrig (171-168 f.Kr.) flørtet forbundet med idéen om en allianse med Perseus, og romerne straffet den ved å ta flere gisler for å sikre seg god oppførsel, inkludert historikeren Polybios. Forbundet gjorde åpent opprør i 146 f.Kr. mot det romerske herredømmet. Romere under Lucius Mummius beseiret akajerne, raserte Korint og oppløste forbundet. Lucius Mummius fikk tilnavnet *Akhaikus* («erobrer av Akhaia») for sin rolle.
Francisco Carvajal

**Francisco Sebastián Carvajal y Gual** (født 9. desember 1870, død 20. september 1932) var Mexicos president i en kort periode; fra 14. juli til 13. august 1914.

## Referanser


## Eksterne lenker
*
Fylkesvei 4152

**Fylkesvei 4152** går mellom Eide og Trolldalen i Flekkefjord kommune.

Den var opprinnelig en del av den sørlandske hovedveien mellom Oslo og Stavanger inntil veiomleggingen til E39.

Frem til 2019 hadde veien betegnelsen fylkesvei 953 (Vest-Agder).

## Kommuner og knutepunkter


 Lavoll-Flikkeid vegmiljø



## Referanser




## Eksterne lenker
* Vegvesenets vegkart 
*
Casa Batlló

**Casa Batlló** er en bygning i Barcelona, Catalonia, Spania. Den er tegnet av arkitekten Antoni Gaudí, en viktig representant for den katalanske modernismen. Casa Batlló befinner seg i Passeig de Gràcia nr. 43. Bygningen ble oppført mellom 1905 og 1907.

Som alle de andre bygningene til Gaudí skiller Casa Batlló seg totalt fra tradisjonelle bygninger, og er blikkfangende med sine originale former og tallrike detaljer. Casa Batlló ble i 1984 oppført på UNESCOs liste over verdensarv som en del av Antoni Gaudís verker.

## Referanser


## Kilder
**Gaudi*(side 90 f.) engelsk versjon utgitt: Editorial Fisa Escudo de Oro S.A. ISBN 978 84 378 2205 1 (årstall ikke oppgitt)
## Eksterne lenker
*
Verdens nordligste

**Verdens nordligste** er en liste over de nordligste ting av forskjellig slag i verden.

## Byliv

:*Se også: [[Verdens nordligste bosetninger]], [[Verdens nordligste byer]]*

## Transport

## Geografi

## Natur
### Dyr
*Korallrev: i Lopphavet, Norskehavet, vest for Hammerfest; 70° 30' N, 21° Ø
*Hummerforekomst: Tysfjord og Ofotfjorden (Nordland), Norge
*Flaggermuskoloni (naturlig forekomst): Rundhaug (https://web.archive.org/web/20071227080653/http://www.tmu.uit.no/ommuseet/enheter/zoo/karlf/flaggermus.html), Målselv (Troms), Norge

### Planter
*Bambus (*Sasa kurilensis*, naturlig forekomst): nær Dolinsk, Sakhalinøya, øst i Russland, 47° 20' N https://web.archive.org/web/20060320113834/http://www.sakhalinenergy.com/documents/doc_38_eia_4_chapter1a.pdf (pdf fil)
*Palmer *[[Dvergpalme|Chamaerops humilis]]*, naturlig forekomst): Hyères-les-Palmiers, Middelhavet på sørkysten av Frankrike, 43° 07' N https://web.archive.org/web/20060320100227/http://www.portcrosparcnational.fr/actualites/parcnational/archives.asp?id=60
*Trær:
**Lerk (*Larix gmelinii*): Ary-Mas, Khatangadalen, Taymyr, Sibir 72° 30' N 102° 27' Ø – **det nordligste av alle trær**
**Ask (*Fraxinus excelsior*, naturlig forekomst): Leksvik og Frosta (https://web.archive.org/web/20070312041236/http://www.treveven.no/leksikon/article.asp?Data_ID_Article=78&Data_ID_Channel=2) (Nord-Trøndelag)
**Svartor (*Alnus glutinosa*, naturlig forekomst): Rovaniemi, Finland
**Bøk (*Fagus sylvatica*, naturlig forekomst): Seim (http://www.lauvtrebruk.no/exec/11/B_k.html) i Lindås (Hordaland)
**Bjørk (*Betula pubescens*): omtrent 71° 30' to 72°N, Sentralsibir (dvergbjørk forekommer opp til 78° 30' N på Svalbard)
**Alm (*Ulmus glabra*, naturlig forekomst): Beiarn (http://www.lauvtrebruk.no/exec/8/Alm.html) (Nordland)
**Kristtorn (*Ilex aquifolium* naturlig forekomst): Bremsnes (http://odin.dep.no/odinarkiv/norsk/md/2000/pressem/022031-070025/dok-nn.html) på Averøy, (Møre og Romsdal)
**Hassel (naturlig forekomst): Prestegårdsskogen naturreservat, Steigen (https://web.archive.org/web/20070311032539/http://www.treveven.no/leksikon/article.asp?Data_ID_Article=86&Data_ID_Channel=2) (Nordland)
**Lind (*Tilia cordata*, naturlig forekomst): Brønnøy (https://web.archive.org/web/20120313040232/http://www.treveven.no/leksikon/article.asp?Data_ID_Article=92&Data_ID_Channel=2) (Nordland)
**Eik (*Quercus robur*, naturlig forekomst): Edøy (http://www.lauvtrebruk.no/exec/12/Eik.html) in Smøla (Møre og Romsdal)
**Furu (*Pinus sylvestris*): Stabbursdalen, i Porsanger, (Finnmark)
**Barlind (*Taxus baccata*, naturlig forekomst): Tautra i Midsund kommune (https://web.archive.org/web/20050502185942/http://www.genressurser.no/skogtrer/Nyhet05-2004.htm) (Møre og Romsdal)

## Hager, dyrehager og akvarier

## Sport & fritid

## Religion

## Annet
* Vardøhus festning

## Se også
*Verdens sørligste
*Verdens ytterpunkter
*Verdens nordligste bosetninger
*Verdens nordligste byer

## Referanser
Fylkesvei 551 (Vest-Agder)

**Fylkesvei 551 i Vest-Agder** gikk mellom Liknes i Kvinesdal og Dragedal i Lyngdal.

Strekninger: Dragedal – Varen 15,7&nbsp;km, Opofte – Liknes bru 11,7&nbsp;km.

## Historikk
Den største delen av strekningen mellom Opofte og Liknes bru var tidligere del av riksvei 465; veien ble nedgradert i 2006 da den nye traséen på europavei 39 ble tatt i bruk.

2019 ble veienerstattet av fylkesvei 4090 og fylkesvei 4091.

## Kommuner og knutepunkter

*Åse

* Skjerli bru (over dalsøkk, 20,3 m)

## Referanser


## Eksterne lenker
* Vegvesenets vegkart
Duobuss

En **duobuss** er en trolleybuss som i tillegg til elektromotor også har en  forbrenningsmotor til bruk på traseer hvor det ikke finnes kontaktledning.

 regnes også formelt som duobusser.

## Se også
*Hybridbuss
Krypteia

**Krypteia** (gresk: κρυπτεία / *krupteía*, fra κρυπτός / *kruptós*, «skjult, hemmelige ting») var en tradisjon som involverte unge spartanere, del av agoge, den spartanske utdannelsen. Dets mål og art er fremdeles diskusjonstema mellom historikere.

Unge spartanere som hadde fullført treningen sin ved *agog*en med slik suksess at de ble lagt merke til som potensielle fremtidige ledere, ble gitt muligheten til å teste sine evner og bevise seg verdige til den spartanske militære tradisjonen gjennom deltakelse i *krypteia.

Hver høst, ifølge [[Plutark]] (*Life of Lycurgus*, 28, 3–7), erklærte de spartanske [[efor]]ene en *pro forma*-krig mot [[helotene|helot]]-befolkningen slik at enhver spartansk borger kunne drepe en helot uten frykt for straff eller [[represalie]]r. Bevæpnet bare med dolker ble *krypteia* sendt ut på landet med beskjed om selv å skaffe seg den maten de trengte, om de så måtte drepe en helot for å gjøre det til. Dette ble regnet som en manndomstest. Slik hensynsløshet skulle skremme helotene fra å reise seg til opprør mot spartanernes undertrykkelse. 

[[Jordskjelv]]et i 464 f.Kr. ga ifølge [[Thukydides]] helotene og befolkningen i naboområder sjansen til å reise seg mot spartanerne. De klarte å etablere en stilling i [[Messenia]], på Ithomi-fjellet som spartanerne hadde [[beleiring|beleiret]] i samfulle fem år da partene omsider inngikk [[fredsavtale]]. De overlevende helotene fikk dra til [[Athen]] og bosette seg i [[Nafpaktos]] ved [[Korintgulfen]].

Noen forskere regner *krypteia* som en slags [[hemmelig politi]]styrke. Men en spartanergutt som feilet testen, ble straffet med pisking, noe som tyder på en forbindelse med den årlige festivalen *gymnopaedia. 

*Gymnopaedia* («ubevæpnet dans») var ifølge Xenofon og Platon en feiring over flere dager, i midtsommerheten og trolig ubeskyttet under stekende sol, noe som fikk Platon til å hevde at festivalen var blant de fire tiltakene spartanerne grep til for å herde befolkningen. Guttebarn fikk opptre i formiddagstimene; voksne menn om ettermiddagen; nakne menn i alle aldersgrupper deltok i krigsdans og korsang, med sterk vektlegging på alder og generasjon. Skikken kan gå tilbake til 668 f.Kr. som en feiring av spartanernes seier i et slag ved Thyrea.

## Referanser


## Litteratur
* Henri Jeanmaire, «La cryptie lacédémonienne», *Revue des études grecques* 26, 1913;
* Hermann Koechly, *Cryptia : De Lacedæmoniorum cryptia commentatio*, Leipzig, 1835;
* Pierre Vidal-Naquet, «The Black Hunter and the Origin of the Athenian Ephebeia», *Proceedings of the Cambridge Philological Society* 194 (1968); 
* Wilhelm Wachsmuth, *Altertumskunde: Hellenische Altertumskunde aus dem Geschichtpunkt des Staats*, Halle, 1844.
Benediktveien

**Benediktveien** (*Benediktweg*) er en pilegrimsvei i det sydøstlige Bayern åpnet 17. august 2005. Den forbinder steder fra pave Benedikt XVIs barndom og ungdom. Veien begynner og ender i Altötting
## Steder

* Altötting (eldre Madonnaunder)
* Marktl (pave Benedikt XVIs fødested)
* Burghausen
* Asten
* Tittmoning (gikk i barnehaven og fikk «kallet»)
* Tengling
* Waging
* Traunstein (gikk på det humanistiske gymnasiet og ble i 1951 viet til prest i kirken St. Oswald sammen med broren Georg av kardinal Michael von Faulhaber)
* Chieming
* Seebruck
* Bad Endorf
* Amerang
* Evenhausen
* Wasserburg am Inn
* Au am Inn
* Aschau am Inn
* Mühldorf am Inn
* Polling
* Tüßling

## Eksterne lenker
* Benediktweg
Billett

**Billett** er en kvittering for en kjøpt plass. 

## Underholdning

Billetter brukes innen underholdning og kalles etter denne for eksempel teaterbillett, kinobillett, konsertbillett, museumsbillett, fornøyelsesparkbillett. Man bruker også billetter innen sport, og mange populære arrangementer blir tidlig utsolgt. I cupfinalen i fotball tildeles billetter til supportere fra de ulike lagene, noe som ofte fører til misnøye, fordi man anser at man ikke har fått nok billetter.

Ved populære arrangementer hvor det er stor etterspørsel etter billetter, vil det ofte være noen som prøver å kjøpe flere billetter enn de trenger for å så selge disse igjen med fortjeneste på svartebørs. Fra 1. juli 2007 ble det forbudt å selge billetter til kultur- og idrettsarrangementer til en høyere pris enn den som er påført billetten fra arrangørens side, eller som billetten første gang ble solgt for.

## Transport

Man bruker også billetter innen transport. Flybilletter, togbilletter, bussbilletter og båtbilletter brukes av alle som driver offentlig transport mot betaling. I slike situasjoner vil noen ønske å selge billetter på forhånd og la billettene fungere som adgangsdokument. I busstransport selges de fleste billetter ved påstigning, der fungerer billetten først og fremst som kvittering for at man har betalt. Det presiseres derfor på billettens trykte tekst at den må oppbevares til reisen er ferdig. Om man ikke har billett og det blir kontroll, må man betale ekstragebyr og ny billett.

## Elektronisk billett

Etter hvert som elektroniske hjelpemidler øker i omfang, har man også utviklet systemer for e-billett. Dette er en kvittering kunden skriver ut hjemme hos seg selv etter å ha betalt billett over nettbank. Det kan også være en brikke man kjøper for å bruke som identifikasjon i en bomstasjon, hvor systemet da kan trekke penger fra en på forhånd oppgitt bankkonto, eller det kan være en konto hos den aktuelle driver av bomstasjonen, hvor det skjer en avregning hver gang man bruker kortet eller brikken.

## Billettkontroll

Billettkontroll er kontroll av gyldig billett, enten ved inngangen til et område eller et transportmiddel, eller innenfor et område der det kreves billett for å oppholde seg.

## Referanser


## Eksterne lenker
* Billettservice.no 
* Billettluka.no
On the Road (roman)

***On the Road*** er en roman av Jack Kerouac, utgitt i . Romanen, som har blitt en kultroman, er en av de aller fremste beatromanene. Persongalleriet baserer seg angivelig på virkelige personer som Allen Ginsberg, Neal Cassady, Gary Snyder og Kerouac selv. Boken har utkommet på norsk under tittelen *På kjøret* i 2004 i Olav Angell s oversettelse. Boken ble filmatisert i 2012. Filmen er regissert av Walter Salles.

Boken er sterkt preget av den litterære teknikken «bevissthetsstrøm» og ble ifølge Kerouac skrevet i løpet av tre ukers intenst arbeid på én eneste, lang rull telegrafpapir – så han ikke skulle måtte bryte tankerekken ved slutten av hvert ark – samtidig hadde han faktisk arbeidet med boken i flere år før han skrev den ut.

*On the Road / På kjøret* portretter fortellingen om bister personlig søken for mening og tilhørighet. Den kom ut veg et interessant punkt i amerikansk historie da konformitet og ensartethet ble lovprist og alle som var utenom eller annerledes ble mistenkeliggjort. Beat-generasjonen oppsto på en tid med intens konflikt, både internt og eksternt. Saker som den kalde krigen, frykten for kommunismen og mccarthyisme tok en sentral posisjon på den kulturelle arena på 1950-tallet. Mens amerikanerne bygde seg bunkere mot kommunismen hjemme og bygde militære installasjoner i utlandet, førte stemningen av nasjonalt forening og samhold til ekstrem sensur og kontroll.

Det var i dette politiske og sosiale klima at en del enkeltpersoner innenfor den unge generasjonen søkte en mening utenfor de rådende hovedstrømningene i sin verdensoppfattelse. Midt i all konfliktene og motsetningene søkte beatgenerasjonen etter en vei for å navigere seg gjennom verden. Som John Clellon Holmes uttrykte det, «Over alt synes det som om beat-generasjonen opptok med febrilsk produksjon etter svarene — en del av dem skremt, en del tåpelig — til et eneste spørsmål: hvordan skal vi leve?»

## Referanser
On the Road

***On the Road*** kan sikte til:

* *[[On the Road 1972]]*, et album fra 1992
* *[[On the Road 1982]]*, et album fra 1994
* *[[On the Road 1981]]*, et album fra 1997
* *[[On the Road (film)]]*, en film fra 2012
* *[[On the Road (roman)]]*, en roman fra 1957
* *[[On the Road (video)]]*, en video fra 1979
Beat-generasjonen

**Beat-generasjonen** betegner både en gruppe amerikanske forfattere som gjorde seg bemerket på 1950- og 1960-tallet, og dem som tilhørte kulturen de beskrev og inspirerte, ofte noe nedsettende kalt *[[beatnik]]s*, et ord som ga assosiasjoner til russisk. 

De viktigste beat-verkene er Jack Kerouacs roman *[[On the Road (roman)|On the Road]]* (1957), Allen Ginsbergs dikt «Howl» (1956) og William S. Burroughs' roman *[[Naken lunsj]]* (1959). Både «Howl» og *On the Road* ble anklaget for å være obskøne og forfatterne ble stilt for retten, med en mer liberal holdning til hva som kunne trykkes i USA som resultat. De som utgjorde den løst definerte kulturen ble kjent som bohemer og hedonister som dyrket det ikke-konforme og spontan kreativitet. Adjektivet *beat* (engelsk) har både betydningen *slått*, *utslitt*, men i denne sammenheng la man også vekt på forbindelsen til *upbeat* og *beatific* og ordets musikalske betydning. Beatforfatterne og -poetene viste både en intens, utagerende tilstedeværelse i sine umiddelbare omgivelser og en søken etter dypere åndelig forståelse (som i stor grad fikk utløp i interesse for buddhismen). Spor av beat-kulturen er å se i mange senere subkulturer.

## Opphav
Kerouac introduserte begrepet en gang rundt 1948 i et brev til forfatteren John Clellon Holmes, der han refererte til de anti-konformistiske ungdommene som samlet seg i New York på den tiden. Ordet generasjon ble brukt fordi man mente de var representative for hele sin generasjon, og dessuten en analogi til den tidligere «Lost Generation». Holmes skrev en av de aller første bøkene som forbindes med beat-kulturen, *Go* (1952). Med *Go* og med artikkelen, eller manifestet, *This Is the Beat Generation* trykket i *New York Times Magazine*, var Holmes med å definere *beat* som bevegelse.

«Beat-generasjonen» som betegnelse ble oftest brukt av pressen om en liten gruppe forfattere knyttet til Ginsberg, Kerouac og Burroughs. Angivelig skal de selv, spøken tillegges både Gregory Corso og Gary Snyder, ha hatt en vits som gikk ut på at «tre venner er ikke en generasjon». I strengeste forstand er beat-generasjonen bare dem som gjentatte ganger definerte seg selv som beat-forfattere. Allen Ginsberg, Gregory Corso, Gary Snyder, Peter Orlovsky, Jack Kerouac og William S. Burroughs er i så fall sentrale navn, selv om de fleste tidvis avviste at de var en del av noen bevegelse. I en videre definisjon blir denne gruppen ofte kalt «The New York Beats».

Begrepet kan også sies å favne nettopp en hel generasjon forfattere som virket på 1950- og 1960-tallet.

## Historie
Beat-generasjonen kan sies å ha begynt med Ginsbergs første  opplesning av *Hyl*, i Six Gallery i 1955, til utgivelsen av *Naken lunsj* i USA i 1959.

## Referanser


## Litteratur
* Jónsson, Jón Sveinbjørn (1999): *Lommebeat. En antologi*. Den norske lyrikklubben. ISBN 82-525-3682-4

## Eksterne lenker
* Beatlitteratur; fra Bibliotekarstudentens nettleksikon om litteratur og medier (pdf-fil)
Fylkesvei 4054

**Fylkesvei 4054** går mellom Tryland og Vigeland i Lindesnes.

Frem til 2019 hadde veien betegnelsen fylkesvei 402 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Isabelle Huppert

**Isabelle Anne Huppert** (født 1953) er en fransk skuespillerinne, internasjonalt kjent fra flere filmer.

Etter en suksessfull periode på scenen gikk Huppert i 1972 over til film, og hun ble raskt oppfattet som en dyktig tenåringsstjerne. Siden den gang har hun spilt i filmer som *[[Bare en kvinne]]* (1975), *[[Kniplersken]]* (1977), *Himmelporten* (1980), *[[Rent bord]]* (1981), *[[Vitnet i vinduet]]* (1987), *[[Den som ler best]]* (1997), *[[Pianolærerinnen]]* (2001), *[[Ulvetid (film)|Ulvetid]]* (2003), *[[Amour]]* (2012) og ''Elle'' (2016).

## Priser
Rollen som Violette i *[[Violette Nozière]]* innbrakte henne prisen som beste skuespillerinne ved Filmfestivalen i Cannes i 1978.

I 2001 fikk hun igjen prisen for beste kvinnelige skuespiller i Cannes, da for rollen som pianolærerinnen i Michael Hanekes rystende filmatisering av nobelprisvinner Elfriede Jelineks roman, *[[Pianolærerinnen]]*.

I 2017 vant hun en Golden Globe og ble nominert til Oscar for beste kvinnelige hovedrolle for rolletolkningen i dramafilmen *[[Elle (film)|Elle]]*.

## Filmografi i utvalg
* *Les Valseuses* (1974)
* *[[Kniplersken]]* (1977)
**[[Violette Nozière]]* (1978)
* *Bare en kvinne* (1975)
* *Dommeren og morderen* (1977)
* *Les soeurs Brontë* (1979)
* *Loulou* (1980)
* *Himmelporten* (1980)
* *Les Ailes de la colombe* (1981)
* *[[Rent bord]]* (1982)
* *La Femme de mon pote* (1983)
* *Franske venninner* (1983)
* *Vitnet i vinduet* (1987)
* *[[Den sorte engel (film, 1988)|Den sorte engel]] *(1988)
* *Madame Bovary* (1991)
* *[[Seremonien (film)|Seremonien]]* (1995)
* *[[Skjebnesvanger tiltrekning]]* (1996)
* *Den som ler best* (1997)
* *Merci pour le chocolat* (2000)
* *[[Pianolærerinnen]]* (2001)
* *8 kvinner* (2002)
* *Ulvetid* (2003)
* *Ma mère* (2003)
* *[[I Heart Huckabees]]* (2004)
**[[Skjult (2005)|Skjult]]* (2005)
* *Maktens komedie* (2006)
* *[[Amour]]* (2012)
* *Noen dager i Paris* (2014)
* *[[Louder Than Bombs (film)|Louder Than Bombs]]* (2015)
* *[[Elle (film)|Elle]]* (2016)
* *Dagen i morgen* (2016)
**Mrs. Harris Goes to Paris* (2022)

## Referanser


## Eksterne lenker
* 
*
Vertu

**Vertu Ltd** er en produsent av luksus-mobiltelefoner etablert i 1998. Selskapets administrerende direktør er Alberto Torres, og sjefsdesigner er Frank Nuovo, som også har samme stilling hos Nokia. Selskapet er et selvstendig styrt selskap, men er et datterselskap av Nokia.

Vertu var det første selskapet som spesialiserte seg på håndlagde mobiltelefoner. Dets hovedkvarter ligger i Storbritannia, men det har også kontorer i Paris, New York, Beverly Hills, Singapore og Hongkong. Pr. 2006 har selskapet over 250 ansatte verden over.

Alle produktene til Vertu er håndlagde i Storbritannia.

## Produktserier
### Signature
"Signature Collection" var den første produktserien. Designet var inspirert av de eksklusive "Grand Complication" klokkene.

### Ascent
Ascent er en serie som er inspirert av klassiske sportsbiler.

### Constellation
Constellation er deres nyeste serie, inspirert av klassiske fly.

### Aerius
Aerius er en serie blåtann headset, designet av Jacob Jensen, og basert på Jabra JX10 headsett.

### Special editions
#### Diamond
Diamond-telefonene er basert på deres *Signature* serie, men har enda mer eksklusivt design. Disse leveres i rustfritt stål, hvitt gull eller gult gull.

#### Python og Cobra
Lansert i India. Kun 26 eksemplarer skal selges av Python, og 8 av Cobra.

## Spesiell kundeservice
### Concierge Service
Vertu Concierge er en tjeneste spesielt for Vertu-eieres. Tjenesten er tilgjengelig med en egen *Concierge key* på siden av enhver Vertu mobiltelefon, og tjesten består av et team med spesialister som skal bistå kunden; 24 timer pr dag, 7 dager i uken.

## Distribusjon
Vertu er tilgjengelig i over 35 land i Asia, Europa og USA, med over 300 butikker. I mange av de store byene har de egne, autoriserte utsalgssteder. Vertus flaggskipbutikk åpnet i Paris i 2002, og like etterpå i Singapore.

## Eksterne lenker
* 
* Artikler:
** Vertu Is Its Own Reward  (TIME Stylewatch-artikkel)
** New Nokia Phones for Richie Rich (magasinet WIRED)
** Vertua - upwardly mobile (Brandchannel.com)
* Tester og anmeldelser:
** Vertu anmeldelse på mobile-review.com
** Artikkel om Vertu mobiltelefoner på Sybarites.org
** Artikkel om Python og Cobra på amobil.no
Espen Klouman Høiner

**Espen Klouman Høiner** (født 1981) er en norsk dramatiker, skuespiller og regissør. Han har vunnet Heddaprisen to ganger; som skuespiller i 2013, og som dramatiker i 2019.  

## Utdannelse
Klouman Høiner er utdannet ved Kunsthøgskolen i Oslo, Statens Teaterhøgskole og Westerdals.   

## Kunstnerisk virke

### Film, TV og teater
Han har medvirket i spillefilmene *[[Bare Bea]]* (2004), *[[Reprise (film)|Reprise]]* (2006), *[[Switch (film)|Switch]]* (2007), *[[En som deg]]* (2013), *[[Hjelperytteren]]* (2019) og *[[Disco (film)|Disco]]* (2019). Han spilte også en av hovedrollene i TV-serien *[[Kampen om tungtvannet (TV-serie)|Kampen om Tungtvannet]]* (2015).   

Klouman Høiner har blant annet spilt tittelrollene i *[[Peer Gynt]]* og *[[Hamlet]]*, Osvald i ''Gjengangere'', og Biff Loman i *[[En handelsreisendes død]]* ved Trøndelag Teater. Han spilte i *Moby Dick* og i Arne Lygres *Dager under* i samme teaters Studioscenen- prosjekt i 2014.

Espen Klouman Høiner er medlem av teatergruppa Fjerdeklasses Produksjoner, en gruppe bestående av Teaterhøgskolens avgangsklasse fra 2011. Sommeren 2014 og 2015 satte de opp *Nesoddspelet*, som Klouman Høiner skrev manuset for.   

Han har vært tilknyttet scenekunstkompaniet Verk Produksjoner siden 2015, og har markert seg med egne scenekunstproduksjoner.    

### Forfatterskap
Klouman Høiner debuterte som forfatter i antologien *11 i 11* på Aschehoug forlag høsten 2011.

Han vant Hedda-prisen for årets beste scenetekst i 2019 med monologen *Vi, folket*. Monologen baserer seg løst på livshistorien til hans amerikanske vertsmor under oppholdet som utvekslingselev på videregående skole i USA.

## Filmografi
* 2004: *[[Bare Bea]]* (spillefilm)
* 2006: *[[Reprise (film)|Reprise]]* (spillefilm)
* 2007: *[[Switch (film)|Switch]]* (spillefilm)
* 2008: *[[Uti vår hage 2]]* (TV-serie)
* 2009: *[[Upperdog]]* (spillefilm)
* 2012: *[[En som deg]]* (spillefilm)
* 2015: *[[Kampen om tungtvannet (TV-serie)|Kampen om tungtvannet]]* (TV-serie)
* 2019: *[[Hjelperytteren]]* (spillefilm)
* 2019: *[[Disco (film)|Disco]]* (spillefilm)

## Utmerkelser
* Kanonprisen 2013 i klassen beste mannlige hovedrolle for filmen *[[En som deg]]*
*Golden Sarmatian Lion 2014 for beste mannlige hovedrolle for filmen *[[En som deg]]* ved East-West International Film Festival, Orenburg
* 2013 Heddaprisen for beste mannlige medspiller for rollen som Biff Loman i *[[En handelsreisendes død]]* og for rollen som Ivar Zolen i *[[Bør Børson Jr.]]*, Trøndelag Teater
*2019 Heddaprisen for beste scenetekst for originalskrevet tekst til forestillingen *Vi, folket*
* Nominert til Kanonprisen 2019 i klassen beste birolle for *[[Hjelperytteren]]*

## Familie
Han er fetter til komikeren og skuespilleren Steinar Klouman Hallert og skuespilleren Karin Klouman.

## Referanser


## Eksterne lenker
* Espen Klouman Høiner hos Aschehoug forlag
* Espen Klouman Høiner hos Trøndelag Teater 
* Espen Klouman Høiner hos Filmweb
*
Argos

:*Denne artikkelen omhandler byen Argos. For byens mytologiske grunnlegger, se [[Argos (konge)]]. For den mytologiske kjempen, se [[Argos Panoptes]]*
 
**Argos** (gresk: *Άργος*, *Árgos*) er en by i Hellas i Peloponnes nær Nafplio som var dens historiske havn, oppkalt etter Nauplios.

## Antikken
Regionen til Argos kalles *[[Argolida]]*. Navnet kommer av, via latin, fra den flertallsformen av sitt greske navn. Innbyggerne i Argos ble kalt Αργεῖοι, *Argīvī* på latin.

Navnet stammer fra tiden før grekerne, i likhet med navnet på dens akropolis, Larissa. Etiologisk stammer det fra en mytologisk grunnlegger Argos, sønn av Zeus og Niobe.

En neolitisk bosetning lå nær den sentrale helligdommen i Argolis. Helligdommen var dedisert «argiviske Hera». Hovedfestivalen i tempelet var Hekatombaia, en av de viktigstene markeringene i selve Argos. Walter Burkert (*Homo necans*, s. 185) forbandt festivalen med myter til Hermes sitt drap av Argos Panoptes. Der har vært spekulasjoner om at Hermes sitt epitet *argeifontes* som ble forstått som «argusdreperen» veldig tidlig, faktisk er forbundet med adjektivet *argós*, «skimrende» eller «rask», fra en rot *arg-* (urindoeuropeisk språk: **arǵ-*, dermed også *argyros*, «sølv») med en betydning «skinnende klart» eller lignende, og bare sekundært forbundet med stedsnavnet eller den mytologiske Argus.

Argos var en betydelig festning i mykensk tid, og ble sammen med nabobyene Mykene og Tiryns veldig tidlige bosetninger på grunn av deres posisjoner i midten av den fruktbare sletten til Argolis.

På Homers tid tilhørte den en av tilhengerne til Agamemnon og gav sitt navn til de omkringliggende distriktene, *argolidiske*, som romerne kjente som *Argeia*. Historien til Argos var knyttet helt til Spartas etter det 6. århundre f.Kr.

På grunn av at byen nektet å delta i perserkrigene, ble Argos skydd av nesten alle de andre bystatene. Argos forble nøytral eller den ineffektive allierte til Athen i det 5. århundrets kamp mellom Sparta og Athen.

## Middelalderen
I det 12. århundre ble en borg bygget på høyden Larissa, stedet for den antikke akropolisen, kalt *Kastro Larissa*. Argos falt til korsfarere, så til venetianere og ble tatt av osmanene i 1463. Morosini erobret den for Venezia i 1686, men den ble gjenerobret av osmanene i 1716. Den ble del av kongedømmet Hellas etter den greske uavhengighetskrigen.

## Dagens Argos

Byen Argos er senteret for provinsen med samme navn, ett av de tre underområdene av prefekturet Argolida. Ifølge den greske folketellingen fra 2001 har byen en befolkning på 27 550. Den er den største byen i prefekturet, ett av de få prefekturene i Hellas hvor den største byen har større befolkning enn prefekturhovedstaden.

Betydelige deler av byen er bevart og er populære turistattraksjoner, men det er landbruk som er den primære økonomiske aktiviteten i området, der sitrusfrukt er den viktigste avlingen. Oliven er også populære her.

## Eksterne lenker
*
Skatestraumtunnelen

**Skatestraumtunnelen** er en undersjøisk veitunnel på fylkesvei 616 i Bremanger kommune i Vestland. Tunnelen går under Skatestraumen mellom Hamna på Rugsundøya og Klubben på Bremangerlandet. Tunnelen er  meter lang, den når 91 meter under havet, og største stigning er 10 %. Skatestraumtunnelen er en del av Bremangersambandet, som knytter Bremangerlandet og Frøya til fastlandet. Anleggsstart for veianlegget var 13. januar 1998, og Skatestraumtunnelen og resten av veien ble åpnet 12. juli 2002.

## Hendelser
Tunnelen var midlertidig stengt i april 2007 etter et mindre steinsprang.

Den 15. juli 2015 ble tunnelen stengt på ubestemt tid etter en kraftig brann. Trekkstaget på en tankbil sviktet, og tilhengeren med  liter bensin traff fjellveggen, begynte å brenne og eksploderte noe senere. Ingen ble alvorlig skadet. Kort etter eksplosjonen ble det fryktet at tunnelen kunne kollapse, men det har vist seg at det neppe kommer til å skje.

16. juli tok røykdykkere og politi seg inn i tunnelen for å inspisere skaden. Kabler hang ned fra taket, betong hadde løsnet og kumlokk var av.

Det ble først meldt at tunnelen kom til å bli stengt i flere uker, og 23. juli opplyste Statens vegvesen så at tunnelen blir stengt ut året, i verste fall lenger.  Alternativ vei var fergesambandet Oldeide–Måløy på fylkesvei 616 og/eller ferge Isane–Stårheim på fylkesvei 614. Det var også midlertidig ferjesamband mellom Smørhamn og Kjelkenes. I september ble Skatestraumtunnelen åpnet med kolonnekjøring, da det var fortsatt byggearbeider i tunnelen. Fra 9. desember 2015 var det fri ferdsel.

## Statens havarikommisjons rapport om brannen

14. november 2016 ble Statens havarikommisjon for transports rapport om ulykken offentliggjort. Havarikommisjonens undersøkelse påviste at årsaken til at tilhengeren løsnet var at tilhengerdraget brøt sammen på grunn av korrosjon. Undersøkelsen avdekket videre svakheter i tunnelens evne til å motstå spredningen av brannen som spredte seg over nesten 500 meter og eskalerte svært raskt. Det var kun et svært lite tidsvindu til rådighet for evakuering. Sikkerhetsoppfølgingen av tunnelen var etter Havarikommisjonens vurdering mangelfull da det i risikoanalyser ikke var beskrevet noen tiltak som kunne møte en slik situasjon.

Havarikommisjonen anbefalte at det ble innført restriksjoner ved transport av farlig gods etter en vurdering av forholdene i den enkelte tunnel.

## Se også
*Veitunneler i Norge

## Referanser

 
## Eksterne lenker
* Sogn og Fjordane fylkesarkiv: Ytre Bremanger landfast
* NRK Sogn og Fjordanes fylkesleksikon: Bremangersambandet
* Trafikkmeldinger vedr. Fylkesvei 616
* The World's Longest Tunnel Page
Frank Nuovo

**Frank Nuovo** (født 1961)  er en italiensk-født amerikansk designer av mobiltelefoner. Han er viseadministrerende direktør i Nokia, og er sjefsdesigner både i Nokia og Vertu. 

Han begynte i Nokia i 1995 som konsulent i 1989, mens han jobbet for DesignWorksUSA i California. I 1995 ble han ansatt i Nokia. 

## Eksterne lenker
* Artikkel om Frank Nuovo av Michael Specter
* Pressefoto av Frank Nuovo (''Photo 07'')
Fylkesvei 201 (Vest-Agder)

**Fylkesvei 201 i Vest-Agder** gikk mellom Øyslebø i Marnardal og Halse i Mandal. Veien var 21,4&nbsp;km lang. Den går igjennom Mandal sentrum, og dannet en ringvei med fylkesvei 205, og møtte derfor denne veien to separate steder.

2019 ble veien erstattet av fylkesvei 477 og fylkesvei 4226.

## Kommuner og knutepunkter

## Referanser


## Eksterne lenker
* Vegvesenets vegkart
Waldbröl

**Waldbröl** er en by i sør i delstaten Nordrhein-Westfalen i Tyskland. Byen ligger omtrent 50 kilometer øst for storbyen Köln.

## Befolkning

## Religion
I Waldbröl består 47% av befolkningen av protestanter og 25% av katolikker. I tillegg er det en stor andel muslimer i byen (grunnet stor innvandring).

## Partnerbyer
* Witham (Storbritannia)
* Jüterbog (Brandenburg) 
* Swiebodzice (Polen)

## Bilder

Waldbröl-blick v markt.jpg|Bilde fra Waldbröl-sentrum
Waldbröl-rathaus.jpg‎|Rådhuset i Waldbröl


## Referanser


## Eksterne lenker
*
Sælør

**Sælør** (offisielt Seli, også kalt Sæløer eller Sæløyene) ligger rett sør for Korshamn i innseilingen til Grønsfjorden i Lyngdal kommune i Agder. Sælør består av øyene Sælør vestre og Sælør østre, som i 1966 ble forbundet av en molo og tilsammen er på omtrent 580 dekar.

Sælør er kanskje mest kjent for kongebesøkene sine. Olav den hellige overvintret her i 1028, og Magnus den gode skal ha besøkt øya i 1047. Det er funnet rester av en noe man mener kan være en kirke bygget av Olav den hellige under overvintringen.

Det er også funnet flere gamle vrak rundt Sælør, noen datert så langt tilbake som til 1300-tallet, noe som har ført til dykkeforbud rundt øyene.

## Se også
* Vrakene ved Sælør

## Referanser


## Eksterne lenker
* Sæløer Vel
Fylkesvei 203 (Vest-Agder)

**Fylkesvei 203 i Vest-Agder (Tregdeveien)** gikk mellom E39 på Ime og fylkesvei 204 i Harkmark i Mandal. Veien var 12,9&nbsp;km lang.

Veien er en anbefalt sykkelvei og går i et idyllisk landskap fra Ime og Jåbekk industriområde, hvor sykkelstien langs veien slutter. Etter vel to kilometer passerer veien Brennevinsmyra Miljøpark (innkjørsel fra Skjernøyveien).  Når veien etter vel fire kilometer kommer til sjøen, finner man Skagerrak Feriesenter Tregde like før man kommer til selve Tregde. Deretter fortsetter veien like i sjøkanten forbi Skogsøy til Eigebrekk og videre til Harkmark kirke.

Til Tregdeveien ligger det svært mange hytter, noe som gjør at trafikken om sommeren er svært stor. Da veien er smal, er den kommet på Mandal kommunes prioriterte liste over veier som trenger sykkelsti.

2019 ble veien erstattet av fylkesvei 4228, en delstrekning ble del av fylkesvei 230.

## Kommuner og knutepunkter

*Tregde

*Eigebrekk 
*Osnes

 

## Referanser


## Eksterne lenker
* Vegvesenets vegkart
Fylkesvei 204 (Vest-Agder)

**Fylkesvei 204 i Vest-Agder** gikk mellom Lindland i Mandal og Lunde i Søgne.

Strekninger: Lindland – Valand 4,2&nbsp;km, Monen – Lunde 21,1&nbsp;km.

2019 ble veien erstattet av fylkesvei 3972 og fylkesvei 3973.

## Kommuner og knutepunkter

----Erstattet av europavei 39 Kristiansandsveien ca. 400 m
---- 

* Glubekilen bru (Harkmarkelva, 12 m)

*Tånevig

*Ålo
*Røsstad

* Skarpeidbroa (over Trysfjorden, 99 m)

## Referanser


## Eksterne lenker
* Vegvesenets vegkart
Bremangersambandet

**Bremangersambandet** er et veianlegg på fylkesvei 616 i Bremanger kommune i Sogn og Fjordane. Veianlegget går fra Kolset på fastlandet, via Rugsundøya til Bremangerlandet, og knytter Rugsundøya, Bremangerlandet og Frøya til fastlandet. Planleggingen av anlegget begynte i 1989, anleggsstart var 13. januar 1998, og veianlegget ble åpnet 12. juli 2002. Bremangersambandet kostet 325 millioner kroner.

Bremangersambandet består av:
*Rugsundbrua (302 m) over Rugsundet til Rugsundøya
*Vei på Rugsundøya
*Krakeviktunnelen (489 m)
*Haukedaltunnelen (67 m)
*Skatestraumtunnelen (1&nbsp;902 m, 91 muh) under Skatestraumen til Bremangerlandet

Byggetrinn 2 består av en ny vei fra Kolset via Bortnen til Langesi (Langesjø), (Bortnetunnelen ca.). Anleggsstart for den delen var i 2009, og anlegget koster ca 600 millioner kroner. Etter at veien ble åpnet 16. mai 2013, ble fergestrekningen Smørhamn - Kjelkenes nedlagt.

## Referanser


## Eksterne lenker
* Sogn og Fjordane fylkesarkiv: Ytre Bremanger landfast
* NRK: Bremangersambandet er opna
* NRK Sogn og Fjordanes fylkesleksikon: Bremangersambandet
Hybridbuss

En **hybridbuss** er en buss med to motorer, én dieselmotor og én elektrisk motor. Bussen kan drives enten av én av motorene eller begge motorene samtidig. Den elektriske motoren går på batteri som lades ved vanlig kjøring med dieselmotoren samt ved overføring av bremseenergi. Teknologien tilsvarer den som finnes i hybridbiler. Nettbuss hevder å være først ute med hybridbusser i Norden. Selskapet har bestilt ti Volvo 7700-hybridbusser for Trondheim, og to for Arendal – alle lovet levert i juli 2010.

Det har også vært gjort forsøk med hybridbusser hvor dieselmotoren er erstattet med en gassdrevet eller bensindrevet motor, eller en hydrogenmotor. På den måten unngås mye av forurensningene fra dieselmotorer. En hydrogen-/hybridbuss ble brukt under Vancouver-OL 2010.

## Fordeler og ulemper
### Fordeler
*Hybridbusser går på strøm ved hastigheter opp til 15-20 km/t, og på diesel ved større hastigheter. Derfor unngås støy og eksos pga. tomgangskjøring, og også når den akselererer ut fra holdeplasser eller i gatekryss (steder hvor mange mennesker ofte står og venter på neste buss eller grønt lys).
*Teknologien gjør at en unngår mye av slitasjen på motoren i typisk bytrafik med lave hastigheter og stadige start og stopp.
*Når bussen motorbremses, kan mye av energien omdannes til elektrisitet som lader batteriene. I konvensjonelle busser går denne energien til spille som varme, og i busser med klimaanlegg trengs ofte ytterligere energi for dermed å avkjøle luften.
*Drivstofforbruket er ca. 30 % lavere enn for vanlige dieselbusser. Utslippene og luftforurensningene er tilsvarende mindre.
*I motsetning til f.eks. trolleybusser, rene batteribusser og gassbusser trengs ingen investeringer i infrastruktur som kontaktledninger eller ladepunkter.
*Hvis bussen bruker begge motorer samtidig, kan akselerasjonen bedres i forhold til en ordinær dieselbuss, eller samme akselerasjon kan oppnås med to svakere motorer.

### Ulemper
*Hybridbusser er dyrere enn vanlige dieselbusser, selv om masseproduksjon etter hvert trolig vil få ned prisen.
*Hybridbusser er tyngre enn vanlige dieselbusser (men ulempen er relativt mindre enn for der fleste personbiler fordi motoren(e) utgjør en relativt mindre del av vekten).
*Når hybridbusser går på diesel, inneholder eksosen like mye kreftfremkallende forurensninger som fra en ordinær dieselbuss, støyen er like ille, så også utslippene av klimagasser.

## Typer
*Solaris Urbino 18 Hybrid bygges i Polen av Solaris. Vurderes blant annet i Oslo.
*Saab og Volvo: Parallellhybrider
*Scania: Seriehybrid med superkondensatorer som energilager
*Mercedes-Benz Citaro med hybriddrift i prøvedrift fra 2008
*Neoman Bus tar sikte på å sette den nye lavgulvbussen MAN Lion’s City Hybrid i produksjon i 2010.
*Mitsubishi Fuso Aero Star er en 12 meter lang seriehybridbuss
*Volvo 7700: Bussen er 12 meter lang, rommer 75 passasjerer. Nettbuss i Trondheim og Arendal tok typen i bruk i 2010. Bussen er og satt i rutetrafikk på linje 54 i Oslo., mens Nobina Norge har bestilt 30 til bruk i Tromsø

## Referanser


## Se også
*Trolleybuss
*Duobuss
Bruno Kreiskys menneskerettspris

**Bruno Kreiskys menneskerettspris** ble stiftet på Bruno Kreiskys 65-årsdag i oktober 1976 av en stiftelse opprettet for formålet. Hvert annet år deler stiftelsen *Bruno Kreisky Menschenrechtsstiftung* ut priser på mellom  og  Euro til personer som har gjort en fortjenstfull innsats for menneskeretter. Et internasjonalt panel peker ut vinnerne.

## Mottakere
2011

* ASPIS, Østerrike 

* Daniel Barenboim (Argentina/Israel) 

* ESRA, Østerrike 
* HEMAYAT, Østerrike 
* West-Eastern Divan Orchestra

2007

* Kofi Annan (Ghana) 

* Jovan Mirilio (Serbia)
* Manfred Nowak, Østerrike 

* ZARA (Zivilcourage und Anti-Rassismus-Arbeit)

* Gao Zhisheng (Kina) 

2005

*Nadja Lorenz og Georg Bürstmayr fra Wien for innsats for asylkvinner
*Andrej Sannikov fra Belarus for arbeid innenfor Charta 97 i Minsk
2002
*Franz König, Wien
*Ute Bock, Wien
*Amira Hass, Ramallah
*Det palestiske senter for menneskeretter, Gaza
2000
*Radhika Coomoraswamy, Sri Lanka
*Beograds menneskerettsentrum
*Antidiskriminerungsgesetz i Østerrike
1998
*Otto Tausig
*Willi Resetarits
*Abbas Amir Entezam
*Emily Lau, Hongkong
1996
*Erich Hackl
1994
*Leyla Zana
*Sumaya Farhat-Naser
*Uri Avnery
*Manfred Nowak for Ludwig Boltzmann Institut für Menschenrechte (BIM)
1993: 
*Nicolae Gheorghe
1991
*Faisal Husseini
*Felicia Langer
*Dom Erwin Kräutler
*Gesellschaft für bedrohte Völker (Österreich)
*Paulinho Paiakan
1989:
1987:
1985:
1983:
1981
*Nelson Mandela
*Kim Dae-jung
1979: 
*Hildegard Goss-Mayr, 
*Ken Saro-Wiwa, 
*Sergej Kowaljov

## Referanser


## Eksterne lenker
*
Ferstad

**Ferstad** er et område i søndre del av Byåsen, mellom Kyvatnet, Ugla, Dalgård og Munkvoll i Trondheim kommune. Ferstad gård ble oppført av general Carsten Gerhard Bang i 1790; området rundt gården er i dag helt utbygd. Ferstad er en holdeplass på trikkelinjen Gråkallbanen.

## Veier ved Ferstad
* Ferstadbakken
* Øvre Ferstadveg
* Nedre Ferstadveg
* Catharine Lysholms veg
* William Farres veg
* Peter Wanviks veg
* Skavlans veg
* Brænnes veg
* Sandborgs veg
* Freidigstien
* Storhaugstien
* Pilegrimsstien
* Solbakkestien
* Vegmesterstien
* Stampestien

## Referanser


## Litteratur
*
Rugsundbrua

**Rugsundbrua** er ei fritt frambygg-bru på fylkesvei 616 i Bremanger kommune i Sogn og Fjordane. Brua går over Rugsundet mellom Kolset på fastlandet og Krakevika på Rugsundøya. Brua er 302 meter lang, med hovedspenn 190 meter. Seilingshøyden er 15 meter, og brua har til sammen 3 spenn. Rugsundbrua ble åpnet i 2002. Den er en del av Bremangersambandet, som knytter Rugsundøya, Bremangerlandet og Frøya til fastlandet. Brua er bygd av entreprenørfirmaet Christie & Opsahl AS.

## Se også
*Krakeviktunnelen

*Liste over broer i Norge
*Liste over broer i Norge etter lengde

## Eksterne lenker
* Norconsult: Rugsundbrua
* Ferdigbetong Anlegg AS: Rugsundbrua
* Sogn og Fjordane fylkesarkiv: Ytre Bremanger landfast
* NRK Sogn og Fjordanes fylkesleksikon: Bremangersambandet